CELEX: 32019R1666
Language: fi
Date: 2019-06-24 00:00:00
Title: Komission Delegoitu Asetus (EU) 2019/1666 annettu 24 päivänä kesäkuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse edellytyksistä tiettyjen tavaroiden lähetysten kuljetuksen ja saapumisen seuraamiseksi saapumisrajatarkastusasemalta määräpaikassa unionissa sijaitsevaan laitokseen (ETA:n kannalta merkityksellinen teksti)

4.10.2019   
               
               
                  FI
               
               
                  Euroopan unionin virallinen lehti
               
               
                  L 255/1
               
            
         KOMISSION DELEGOITU ASETUS (EU) 2019/1666
         annettu 24 päivänä kesäkuuta 2019,
         Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse edellytyksistä tiettyjen tavaroiden lähetysten kuljetuksen ja saapumisen seuraamiseksi saapumisrajatarkastusasemalta määräpaikassa unionissa sijaitsevaan laitokseen
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 77 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksella (EU) 2017/625 vahvistetaan säännöt, jotka koskevat jäsenvaltioiden toimivaltaisten viranomaisten toteuttamaa unioniin saapuvien tavaroiden virallista valvontaa, jotta voidaan varmistaa elintarvikeketjua koskevan unionin lainsäädännön noudattaminen.
                  
               
                     (2)
                  
                  
                     Asetuksen (EU) 2017/625 47 artiklan 1 kohdan b alakohdassa täsmennetään ne tavaroiden luokat, joihin on kohdistettava virallista valvontaa sillä rajatarkastusasemalla, joka on niiden ensimmäinen saapumispaikka unionissa. Näihin tavaroihin kuuluvat eläinperäiset tuotteet, sukusolut ja alkiot, eläimistä saatavat sivutuotteet sekä elintarvikkeet, jotka sisältävät sekä kasviperäisiä tuotteita että jalostettuja eläinperäisiä tuotteita (yhdistelmätuotteet).
                  
               
                     (3)
                  
                  
                     Kun tiettyjä asetuksen (EU) 2017/625 47 artiklan 1 kohdan b alakohdassa tarkoitettuja tavaroita tuodaan unioniin, unionin lainsäädännössä säädetään tietyissä tapauksissa, että niiden kuljetusta saapumisrajatarkastusasemalta määräpaikassa sijaitsevaan laitokseen ja niiden saapumista määräpaikkaansa unionissa on seurattava, jotta estetään kansanterveydelle ja eläinten terveydelle aiheutuvat riskit.
                  
               
                     (4)
                  
                  
                     Neuvoston direktiivissä 97/78/EY (2) vahvistetaan unioniin kolmansista maista tulevien tuotteiden eläinlääkinnällisten tarkastusten järjestämistä koskevat säännöt sekä sellaisten tuotteiden kuljetusta koskevat edellytykset, joita on unionin lainsäädännön mukaisesti valvottava saapumisrajatarkastusasemalta aina määräpaikan laitokseen saakka. Kyseisissä säännöissä säädetään muun muassa, että tällaisten tuotteiden lähetykset on lähetettävä saapumisrajatarkastusasemalta määräpaikan laitokseen toimivaltaisen viranomaisen valvonnassa tämän sinetöimissä tiiviissä kulkuneuvoissa tai konteissa.
                  
               
                     (5)
                  
                  
                     Komission asetuksessa (EU) N:o 142/2011 (3) edellytetään lisäksi tiettyjen muiden kuin ihmisravinnoksi tarkoitettujen eläimistä saatavien sivutuotteiden osalta, että tällaisten sivutuotteiden lähetykset on kuljetettava direktiivissä 97/78/EY vahvistettujen sääntöjen mukaisesti. Näihin eläimistä saataviin sivutuotteisiin kuuluvat tietyt veri ja verituotteet, lemmikkieläinten ruoka, joka on muuta kuin raakaa lemmikkieläinten ruokaa, renderöidyt rasvat, jotka on tuotu tuotantoeläinten rehuketjun ulkopuoliseen käyttöön, sarvet ja sarvituotteet, lukuun ottamatta sarvijauhoa, sekä kaviot ja sorkat ja niistä valmistetut tuotteet, lukuun ottamatta sorkka- ja kaviojauhoa, jotka on tarkoitettu orgaanisten lannoitteiden tai maanparannusaineiden tuotantoon.
                  
               
                     (6)
                  
                  
                     Unionin lainsäädännössä säädetään lisäksi nylkemättömän luonnonvaraisen karvapeitteisen riistan lähetysten seurannasta asetuksen (EU) 2017/625 77 artiklan 1 kohdan b alakohdan mukaisesti vahvistettujen erityistä virallista valvontaa koskevien sääntöjen mukaisesti sekä kansanterveyttä koskeviin lisäedellytyksiin liittyvien sääntöjen mukaisesti eläinperäisten tuotteiden ja niin kasviperäisiä tuotteita kuin jalostettuja eläinperäisiä tuotteita sisältävien elintarvikkeiden, jäljempänä ’yhdistelmätuotteet’, sellaisten asetuksen (EU) 2017/625 77 artiklan 1 kohdan h alakohdan mukaisten lähetysten seurannasta, jotka ovat peräisin unionista ja palautetaan sinne jonkin kolmannen maan evättyä niiltä pääsyn.
                  
               
                     (7)
                  
                  
                     Direktiivi 97/78/EY on korvattu asetuksella (EU) 2017/625 14 päivästä joulukuuta 2019. Tämän vuoksi on aiheellista vahvistaa säännöt tiettyjen asetuksen (EU) 2017/625 47 artiklan 1 kohdan b alakohdassa tarkoitettujen tavaroiden lähetysten kuljetuksen ja saapumisen seuraamiseksi saapumisrajatarkastusasemalta määräpaikassa sijaitsevaan laitokseen. Näitä sääntöjä olisi sovellettava silloin, kun kuljetusta saapumisrajatarkastusasemalta määräpaikassa unionissa sijaitsevaan laitokseen ja saapumista määräpaikassa sijaitsevaan laitokseen on seurattava unionin lainsäädännön mukaisesti.
                  
               
                     (8)
                  
                  
                     Jotta lähetysten kuljetusta ja saapumista saapumisrajatarkastusasemalta määräpaikassa sijaitsevaan laitokseen voidaan seurata tehokkaasti, kyseiset tavarat olisi kuljetettava suoraan yhteisessä terveyttä koskevassa tuloasiakirjassa ilmoitettuun määräpaikassa sijaitsevaan laitokseen.
                  
               
                     (9)
                  
                  
                     Jotta estetään eläinten terveydelle ja kansanterveydelle aiheutuvat riskit, tavaroiden saapumista yhteisessä terveyttä koskevassa tuloasiakirjassa ilmoitettuun määräpaikassa sijaitsevaan laitokseen, jäljempänä ’määräpaikka’, olisi seurattava. Saapumisrajatarkastusaseman toimivaltaisen viranomaisen olisi ilmoitettava määräpaikassa sijaitsevassa laitoksessa suoritettavasta virallisesta valvonnasta vastaavalle toimivaltaiselle viranomaiselle, että tavarat ovat lähteneet rajatarkastusasemalta ja ovat matkalla yhteisessä terveyttä koskevassa tuloasiakirjassa ilmoitettuun määräpaikassa sijaitsevaan laitokseen. Jos tavarat eivät saavu määräpaikassa sijaitsevaan laitokseen, saapumisrajatarkastusaseman toimivaltaisen viranomaisen ja määräpaikassa sijaitsevasta laitoksesta vastaavan toimivaltaisen viranomaisen olisi käynnistettävä lähetyksestä vastaavan toimijan osalta asianmukaiset jatkotoimet asetuksen (EU) 2017/625 mukaisesti.
                  
               
                     (10)
                  
                  
                     Tämän asetuksen säännöksiä olisi sovellettava niiden kuitenkaan rajoittamatta tullivalvontaa koskevien Euroopan parlamentin ja neuvoston asetuksen (EU) N:o 952/2013 (4) säännösten soveltamista.
                  
               
                     (11)
                  
                  
                     Neuvoston asetuksessa (ETY, Euratom) N:o 1182/71 (5) säädetään määräaikoihin, päivämääriin ja määräpäiviin sovellettavat yleiset säännöt unionin lainsäädännön yhtenäisen soveltamisen varmistamiseksi. Tämän vuoksi kyseisessä asetuksessa vahvistetut säännöt olisi otettava huomioon laskettaessa tässä asetuksessa vahvistettuja määräaikoja.
                  
               
                     (12)
                  
                  
                     Asetusta (EU) 2017/625 sovelletaan 14 päivästä joulukuuta 2019. Tämän vuoksi myös tässä asetuksessa vahvistettuja sääntöjä olisi sovellettava mainitusta päivästä,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde ja soveltamisala
            Tässä asetuksessa vahvistetaan säännöt sellaisten asetuksen (EU) 2017/625 47 artiklan 1 kohdan b alakohdassa tarkoitettujen tavaroiden lähetysten kuljetuksen ja saapumisen seuraamiseksi, jotka on tarkoitus saattaa unionin markkinoille, silloin kun näiden tavaroiden kuljetusta saapumisrajatarkastusasemalta määräpaikassa unionissa sijaitsevaan laitokseen on unionin lainsäädännön mukaisesti seurattava, jäljempänä ’lähetys’.
         
         
            2 artikla
            Lähetysten kuljetuksen seuraamista unionin saapumisrajatarkastusasemalta määräpaikassa sijaitsevaan laitokseen koskevat edellytykset
            
               1.   Unionin saapumisrajatarkastusaseman toimivaltainen viranomainen voi sallia lähetyksen kuljettamisen asetuksen (EU) 2017/625 56 artiklassa tarkoitetussa yhteisessä terveyttä koskevassa tuloasiakirjassa ilmoitettuun määräpaikassa sijaitsevaan laitokseen ainoastaan, jos sen saapumisrajatarkastusasemalla suorittaman virallisen valvonnat tulokset ovat myönteiset.
            
            
               2.   Lähetystä, jolle on myönnetty lupa 1 kohdan mukaisesti, koskevat seuraavat vaatimukset:
               
                           a)
                        
                        
                           sen on oltava saapumisrajatarkastusaseman toimivaltaisen viranomaisen sinetöimä;
                        
                     
                           b)
                        
                        
                           se on kuljetettava purkamatta tai jakamatta sitä osiin;
                        
                     
                           c)
                        
                        
                           se on kuljetettava suoraan yhteisessä terveyttä koskevassa tuloasiakirjassa ilmoitettuun määräpaikassa sijaitsevaan laitokseen.
                        
                     
            
               3.   Saapumisrajatarkastusaseman toimivaltaisen viranomaisen on välittömästi luvan saamisen jälkeen ilmoitettava asetuksen (EU) 2017/625 131 artiklassa tarkoitetun virallisen valvonnan tiedonhallintajärjestelmän, jäljempänä ’IMSOC’, kautta yhteisessä terveyttä koskevassa tuloasiakirjassa ilmoitetussa määräpaikassa sijaitsevassa laitoksessa, jäljempänä ’määräpaikka’, suoritettavasta virallisesta valvonnasta vastaavalle toimivaltaiselle viranomaiselle, että lähetyksen kuljettamiseen määräpaikassa sijaitsevaan laitokseen on myönnetty lupa saapumisrajatarkastusasemalla suoritetun virallisen valvonnan seurauksena.
            
         
         
            3 artikla
            Lähetysten määräpaikkaan saapumisen seurantaa koskevat edellytykset
            
               1.   Määräpaikassa sijaitsevasta laitoksesta vastaavan toimijan on yhden päivän kuluessa lähetyksen saapumisesta ilmoitettava määräpaikassa sijaitsevassa laitoksessa suoritettavasta virallisesta valvonnasta vastaavalle toimivaltaiselle viranomaiselle lähetyksen saapumisesta kyseiseen laitokseen.
            
            
               2.   Määräpaikassa sijaitsevassa laitoksessa suoritettavasta virallisesta valvonnasta vastaavan toimivaltaisen viranomaisen on ilmoitettava IMSOC:n kautta saapumisrajatarkastusaseman toimivaltaiselle viranomaiselle 1 kohdassa tarkoitettujen tietojen vastaanottamisesta täyttämällä yhteisen terveyttä koskevan tuloasiakirjan III osa.
            
            
               3.   Määräpaikassa sijaitsevassa laitoksessa suoritettavasta virallisesta valvonnasta vastaavan toimivaltaisen viranomaisen on suoritettava virallista valvontaa kyseisessä laitoksessa sen varmistamiseksi, että lähetykset ovat saapuneet määräpaikassa sijaitsevaan laitokseen, tarkistamalla erityisesti kyseisen laitoksen kirjaamat saapuneet lähetykset.
            
            
               4.   Jos määräpaikassa sijaitsevassa laitoksessa suoritettavasta virallisesta valvonnasta vastaava toimivaltainen viranomainen ei ole ilmoittanut saapumisrajatarkastusaseman toimivaltaiselle viranomaiselle lähetyksen saapumisesta määräpaikassa sijaitsevaan laitokseen 2 kohdan mukaisesti 15 päivän kuluessa siitä päivästä, jona lähetyksen kuljetukselle annettiin lupa 2 artiklan 1 kohdan mukaisesti, toimivaltaisten viranomaisten on toteutettava lisätutkimuksia lähetyksen tosiasiallisen sijainnin määrittämiseksi.
            
            
               5.   Jos lähetys ei 4 kohdassa tarkoitettujen tutkimusten seurauksena saavu määräpaikassa sijaitsevaan laitokseen, saapumisrajatarkastusasemasta vastaavan toimivaltaisen viranomaisen ja kyseisessä laitoksessa suoritettavasta virallisesta valvonnasta vastaavan toimivaltaisen viranomaisen on toteutettava asianmukaisiksi katsomansa täytäntöönpanotoimet lähetyksestä vastaavan toimijan suhteen asetuksen (EU) 2017/625 138 ja 139 artiklan mukaisesti.
            
         
         
            4 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä kesäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 95, 7.4.2017, s. 1.
         
            (2)  Neuvoston direktiivi 97/78/EY, annettu 18 päivänä joulukuuta 1997, kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista (EYVL L 24, 30.1.1998, s. 9).
         
            (3)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (uudelleenlaadittu) (EUVL L 269, 10.10.2013, s. 1).
         
            (5)  Neuvoston asetus (ETY, Euratom) N:o 1182/71, annettu 3 päivänä kesäkuuta 1971, määräaikoihin, päivämääriin ja määräpäiviin sovellettavista säännöistä (EYVL L 124, 8.6.1971, s. 1).